מרימים מבט, נשאר אולי עוד אחד? שלושה? משהו?
לילדות, לחגיגת שבועות, שתמיד התרגשתי לקראתה.
היו בלינצ'ס גבינה מתוקה ועוגת גבינה.
את עוגת הגבינה הראשונה, שיתפתי, ממליצה מאד להתנסות בה, היא דומה, מזכירה מאד את עוגות הגבינה הפשוטות, האפויות של הסבתות שלנו.
זה זה שהכי קרוב למקור.
ואלו, הבלינצ'ס עשויים מקינואה.לא קמח קינואה.
קינואה לבנה, שיש להשיג בכל סופר, לשמחתינו.
הקינואה מגיעה אליינו מדרום אמריקה.יש סוגים שונים וניתן למצוא אותה גם בצבעים שונים. מכונה "דגן מדומה" בשל סיבות בוטניות, וגם בשל ההרכב יוצא הדופן שלה והאיזון המיוחד בין מרכיבי השומן, החלבון והשמן בה. מתייחסים אליה כדגן, בגלל שנצרכת כמו דגן ואף ניתן לטחון אותה לקמח, אך למעשה היא מגיעה ממשפחת התרד והסלק.
אני מתיחסת אליה כאל מזון על, היא מפוצצת יתרונות ומעלות, לכן עושה סלטות באוויר לראות איך כן לשלבה בתפריט היומיומי.
לאחר השרייה, וניתן בקךות אפילו להנביטה, ניתן להכין איתה מנות משגעות ומהפכניות.
היא נחשבת למזון שלם ואיכותי.ערכי החלבון בה גבוהים מאד, עשירה במינרלים, הויטמינים, בחומצות שומן מיוחדות שתומכות בבריאות הלב.
מכילה סיבים תזונתיים טובים, היא נטולת גלוטן, בעלת ערך גליקמי נמוך ומצויין, אינה מקפיצה ערכי סוכר בדם לאחר אכילתה…בקיצור, מקווה שהשתכנעתם מספיק, כדי להמשיך או ברגעים אלו להתחיל לשלב אותה בתפריט הבייתי.
מנוקדת בתותים אדומים וקטנטנים שצמחו להם בגינית (העציץ) הפרטית של ג'ויה, הבת שלי.
להעביר לבלנדר חזק את כל המצרכים, עם 2 כוסות מים תחילה.
לאט לאט להוסיף עוד ובהתאם לצורך, הבלילה צריכה להיות בסמיכות של קרפים/בלינצ'ס ולא של פנקייקים.
לטחון היטב, היטב.להשאיר את הבלילה לנוח בבלנדר כמה דקות ושוב לטחון היטב כמה דקות.
חובה מחבת טובה, נון סטיק.
אין צורך לשמן את המחבת.
לקחת כמות של חצי מצקת וליצור עיגול, בצורה ובגודל הרצוי.לוקח להן קצת זמן להזהיב, קצת סבלנות, ולהפוך לצד שני.להעביר למגש ולהמשיך עם כל השאר.
למלא כל בלינצ'ס בכף וחצי מלית גבינה מוכנה וטעימה.את המלית להניח בשליש הקרוב אליינו, לגלגל מעט, לקפל את הצדדים ולהמשיך עם הקיפול בכדי שתיווצר מעטפונת עגולה נאה וחביבה כזו.
פיזרתי מעל מעט אבקת סוכר ביתית, מעט שקדים…אפשר מעט סירופ מייפל, ת ה נ ו !!!
אפשר עם גבינת סויה קנויה של תנובה?